ইয়াযদ প্রদেশ
ইয়াজদ প্রদেশ (ফার্সি: استان یزد) ইরানের ৩০টি প্রদেশের একটি। এটি দেশটির কেন্দ্রভাগে অবস্থিত। এর রাজধানীর নামও ইয়াজদ শহর। ইয়াজদ প্রদেশটির আয়তন ৭৩,৪৬৭ বর্গকিলোমিটার এবং এটি ১০টি কাউন্টিতে বিভক্ত- মায়বদ, মেহরিজ, তাফত, আর্দাকান, বেহাবাদ, খাতাম, সাদোঘ, বাফক, আবরকুহ এবং রাজধানী ইয়াজদ। এখানে প্রায় সাড়ে সাত লক্ষ লোকের বাস। ২০১৪ সালে প্রদেশটিকে ইরানের ৫ নম্বর প্রশাসনিক অঞ্চলের অন্তর্ভুক্ত করা হয়।